Töhmət edir qəzetçilər, - məşəri-nası bir belə
Töhmət edir qəzetçilər, - məşəri-nası bir belə... 
Özlərinin inan ki, yox fəhmü zəkası bir belə... 

Mən kimi aqil olsalar şüğl edələr oğurluğu, - 
Zəhməti, rənci bir belə!..  Zövqü səfası bir belə... 

Cümlə maarif əhlinin haləti göz önündədir, -
Vəchi – məaşı bir  belə!.. Dərdü, bəlası bir belə... 

Madəri – elmə söylənir Məryəmə söylənən tühəm, 
Elmin anası bir belə!.. Cəhlin atası bir belə... 

Mən dəliyəmmi oğlumu məktəbə, dərsə sövq edəm? 
Dərsin əzası bir belə!.. Xəlqin ədası bir belə...

Mənbə 

 Mirzə Ələkbər Sabir, Hophopnamə. Bakı, "Turan" nəşrlər evi, 2002. səh. 97

Şeirlər